ફૂટબોલ વર્લ્ડ કપમાં યજમાન રશિયાના શાનદાર પ્રદર્શનનો શનિવારે અંત આવી ગયો હતો. અહીં રમાયેલી ચોથી અને અંતિમ ક્વાર્ટર ફાઈનલમાં રશિયાને અત્યંત રોમાચંક ક્ષણોમાં પેનલ્ટી શૂટઆઉટમાં ક્રોએશિયા વિરુદ્ધ 4-3થી પરાજયનો સામનો કરવો પડ્યો હતો. ક્રોએશિયાની ટીમ 20 વર્ષ બાદ સેમિફાઈનલમાં પહોંચી છે. અગાઉ તે 1998ના વર્લ્ડ કપમાં સેમિફાઈનલમાં પહોંચી હતી. હવે સેમિફાઈનલમાં તેનો સામનો ઈંગ્લેન્ડ વિરુદ્ધ થશે.